रिक्शा चालक हत्या मामले में फोन कॉल डिटेल खंगालेगी पुलिस
सोनीपत | फाजिलपुरमें किराये के कमरे पर रह रहे ई-रिक्शा चालक की परने से गला घोंटकर हत्या करने के मामले में सदर थाना पुलिस के हाथ आरोपियों को कोई ठोस सुराग नहीं लग सका। आरोपियों तक पहुंचने के लिए पुलिस ने अब साइबर सेल की मदद ली है। मृतक के फोन की कॉल डिटेल से अब पुलिस आरोपियों तक पहुंचनें का प्रयास करेगी। जबकि मृतक के परिजन बिहार से गुरूवार की सुबह सोनीपत पहुंचेंगे। सेक्टर-3 चौकी प्रभारी अशोक ने कहा कि जल्दी ही मामले का खुलासा किया जाएगा।
यहथा मामला : प्रदीपपुत्र सुरेंद्र मूल बिहार हाल में सोनीपत शहर के नजदीक स्थित फाजिलपुर गांव में किराये के कमरे में रह रहा था। मकान मलिक जयपाल ने पुलिस को शिकायत देकर बताया कि करीब दो माह से प्रदीप उनके यहां रह रहा था, सोमवार की रात को उसकी किसी ने गला घोंटकर हत्या कर दी और फरार हो गए। पुलिस ने इस संदर्भ में मामला दर्ज कर जांच शुरू कर दी थी।
hin_Deva hin_Deva hin_Deva